Diari Oficial de la Generalitat Valenciana


Sumari del DOGV 1370, del 29-08-1990 (1990/818595)

ORDRE d'1 d'agost de 1990, de la Conselleria d'Agricultura i Pesca, per la qual es regula la reposició de plançons de cítrics a les zones afectades per les pluges del darrer trimestre de 1989 i el gener de 1990.
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/08/01/(1)/dof/vci/html**

### Dades del document

Número de DOGV
:   1370

Data del DOGV
:   29-08-1990

Secció del DOGV
:   DISPOSICIONS GENERALS

Número del document
:   1990/818595


Data del document
:   01-08-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Correcció d'errades

Anàlisi jurídica

Ordre d'1 d'agost de 1990, de la Conselleria d'Agricultura i Pesca, per la qual es regula la reposició de plançons de cítrics a les zones afectades per les pluges del darrer trimestre de 1989 i gener de 1990.  
La gran quantitat de precipitacions caigudes durant l'any 1989 han produït una forta recuperació dels nivells freàtics i el sòl ha excedit la capacitat de camp. En no haver una xarxa de drenatge que permeta l?evacuació de l'aigua, els horts de tarongers s'han inundat. Aquest fenomen ha dut com a conseqüència la mort per asfixia d'un elevat percentatge d'arbres, l'increment de malalties i la paralització de l'activitat vegetativa.  
La Llei 3/1990, de 22 de maig, de crèdit extraordinari, per a atendre despeses derivades dels temporals patits per la Comunitat Valenciana a la darreria de 1989 i al principi de 1990, preveu en l'apartat III.2 de l'annex, la quantitat de cent milions de pessetes per a ajudes a la reposició de plançons.  
Així mateix, el Decret 80/1990, de 28 de maig, establint ajudes a les explotacions agràries afectades per les dites pluges, autoritza, en la disposició final 1a., la Conselleria d?agricultura i Pesca per al desenvolupament de les ajudes destinades a la reposició de plançons.  
Per açò i fent ús de les atribucions que tinc conferides,  
ORDENE:  
Article primer  
La Conselleria d?agricultura i Pesca (CAP) concedirà ajudes per a la reposició de plançons de cítrics a les explotacions ubicades als termes municipals que se citen en l'annex, les quals hagueren resultat afectades per les pluges caigudes durant el darrer trimestre de 1989 i el gener de 1990.  
Article segon  
L?import total de les ajudes a concedir ascendirà a cent milions de pessetes, tenint aquest crèdit el caràcter d'ampliable si les circumstàncies concurrents així ho aconsellaven.  
Article tercer  
Per a poder accedir a les ajudes caldrà que un mínim del 15% de l'arbratge de la finca o parcel·la haja estat sensiblement afectat. Als efectes d'aquesta Ordre, serà considerada una plantació tipus de 450 arbres per hectàrea.  
Article quart  
Les ajudes consistiran en subvencions a fons perdut, destinades a la reposició de plançons. Com que els danys solen ser parcials a cada parcel·la i la reposició cal realitzar-la substituint l'arbratge per un altre de la mateixa varietat, el barem d'ajudes serà aplicat sense distinció de varietats, d'acord amb els següents mòduls:  
- Plantacions d'edat superior a set anys: fins a 4.000 PTA/arbre.  
- Plantacions d'edat entre quatre i set anys: fins a 3.000 PTA/arbre.  
- Plantacions d'edat inferior a quatre anys: fins a 2.000 PTA/arbre.  
Article cinqué  
Les sol·licituds seran formalitzades als impresos normalitzats que proporcionarà la Conselleria d?agricultura i Pesca als interessats. Aquests impresos podran ser presentats als serveis territorials i les agències d'extensió agrària de la CAP, que realitzaran les comprovacions escaients.  
El termini de presentació finalitzarà el 31 d'octubre de 1990 i, quan haja estat autoritzada, la reposició haurà de ser realitzada i comunicada als serveis territorials de la CAP abans del 30 de juny de 1991.  
Article sisé  
Les sol·licituds seran acompanyades d'una factura proforma, expedida per viver autoritzat, i de la sol·licitud d'autorització de plantació; així mateix, caldrà presentar la documentació acreditativa d?estar al corrent de les obligacions fiscals.  
DISPOSICIONS FINALS  
Primera  
Queda delegada en els Directors dels Serveis Territorials de la CAP de Castelló i València, la competència d'atorgar les subvencions objecte d'aquesta ordre.  
Segona  
Queda autoritzada la Direcció General de Producció i Indústries Agràries per al desenvolupament d'aquesta ordre, que entrarà en vigor el dia de la publicació en el Diari Oficial de la Generalitat Valenciana.  
València, 1 d'agost de 1990.  
El Conseller d?Agricultura i Pesca,   
LLUIS FONT DE MORA i MONTESINOS  
ANNEX  
Termes municipals afectats  
Almenara, Benicarló, Burriana, Cabanes, Chilches, la Llosa, Moncòfar, Nules, Torreblanca i la Vall d'Uixó, a la província de Castelló, i Puçol a la província de València.


Còpia Permalink ELI